**Oznámenie o voľnom pracovnom mieste**

Gemerské osvetové stredisko, Betliarska 8, 048 01 Rožňava informuje, že disponuje voľným pracovným miestom na pracovnú pozíciu

**manažér ekonomiky**

Miesto výkonu práce: Dom tradičnej kultúry Gemera Rožňava, Betliarska č. 8

Druh pracovného pomeru: doba určitá, s možnosťou predĺženia na dobu neurčitú

Predpokladaný termín nástupu: **1. november 2024**

**Rámcová náplň práce:**

Zastupuje organizáciu v styku s bankou a inými inštitúciami ekonomicko-hospodárskeho okruhu, zabezpečuje a vedie potrebnú agendu a evidenciu. Vystavuje prevodné príkazy a účtovné podklady v informačnom systéme Štátnej pokladnice. Zabezpečuje kompletné spracovanie účtovníctva, financií, rozpočtovníctva, kalkulácií, analýz a rozborov. Vykonáva úkony súvisiace s konsolidáciou verejných financií. Zabezpečuje platobný styk v programe SAP. Komplexne spracúva mzdy v programe WinPaM.

**Požadované kvalifikačné a odborné predpoklady:**

* úplné stredoškolské (resp. vysokoškolské) vzdelanie ekonomického zamerania
* predpoklad výkonu práce vo verejnom záujme – bezúhonnosť
* prax v odbore minimálne 3 roky

**Iné kritériá a požiadavky:**

* znalosť zákona o účtovníctve, zákona o rozpočtových pravidlách verejnej správy
* znalosť práce s platobným portálom SAP, účtovníctvo pre rozpočet organizácie WinIBEU
* práca s PC (Office, Internet, Word, Excel)
* samostatnosť, zodpovednosť, flexibilita
* organizačné a komunikačné schopnosti, schopnosť pracovať v tíme

**Platové podmienky:**

Plat bude určený v súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov a v súlade s Nariadením vlády SR č. 354/2018 Z. z., ktorým sa ustanovujú katalógy pracovných činnosti pre výkon práce vo verejnom záujme minimálne od 839.50 eur v závislosti od platovej triedy a započítateľnej praxe.

**Zamestnanecké výhody, benefity:**

* práca v stabilnej organizácii
* pružná pracovná doba v rozsahu 37,5 h/týždeň
* 5 dní dovolenky nad rámec zákona
* príspevok zamestnávateľa na doplnkové dôchodkové sporenie

**Požadované doklady:**

* žiadosť o prijatie do zamestnania
* profesijný životopis
* kópie dokladov o dosiahnutom vzdelaní
* súhlas so spracovaním osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov

Žiadosti o prijatie do zamestnania s požadovanými dokladmi je potrebné doručiť osobne alebo poslať najneskôr **do 30. augusta 2024 vrátane**:

* poštou na adresu Gemerské osvetové stredisko, Betliarska č. 8, 048 01 Rožňava alebo
* e-mailom na adresu munkova@gos.sk

Kontaktovať budeme iba vybraných uchádzačov, ktorí spĺňajú kvalifikačné predpoklady a iné kritériá a požiadavky v súvislosti s obsadzovaným voľným pracovným miestom.

Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. V rámci predzmluvných vzťahov dochádza výlučne k vyhodnoteniu, či uchádzači o zamestnanie na základe získaných životopisov a poskytnutých údajov spĺňajú požiadavky organizácie na obsadzovanú pracovnú pozíciu. V prípade, ak by uchádzač neuspel pri získaní pracovného miesta uvedeného v tomto oznámení, avšak má záujem, aby ho organizácia v budúcnosti oslovila s pracovnou ponukou, účelom spracúvania osobných údajov takého uchádzača je evidencia vhodných potenciálnych uchádzačov o zamestnanie. Právnym základom pre toto spracúvanie je slobodný a jednoznačne udelený súhlas uchádzača so spracúvaním osobných údajov podľa článku 6 ods. 1 písm. a) GDPR. V prípade náhodne získaných a nepožadovaných osobných údajov, organizácia zabezpečuje ich bezodkladnú likvidáciu.